62019TJ0695_INF
Unionin yleisen tuomioistuimen tuomio (laajennettu kahdeksas jaosto) 5.5.2021 – Falqui vastaan parlamentti
(asia T-695/19)
(Toimielimiä koskeva oikeus – Euroopan parlamentin jäsenen erityinen asema – Italian vaalipiireistä valitut Euroopan parlamentin jäsenet – Ufficio di Presidenza della Camera dei deputatin (edustajainhuoneen puhemiehistö, Italia) eläkkeistä antama päätös nro 14/2018 – Italian kansallisen parlamentin jäsenten eläkkeiden määrän muuttaminen – Euroopan parlamentin tekemä vastaava muutos tiettyjen Italiassa valittujen Euroopan parlamentin entisten jäsenten eläkkeiden määrään – Saavutetut oikeudet – Oikeusvarmuus – Perusteltu luottamus – Oikeasuhteisuus)
1.
Kumoamiskanne – Kannekelpoiset toimet – Käsite – Edustajainhuoneen kansallinen päätös kansallisen parlamentin entisten jäsenten eläkkeiden muuttamisesta – Soveltamisalan ulkopuolelle jääminen – Euroopan parlamentin varainhoidon pääosaston ilmoitus ja päätös Euroopan parlamentin entisen jäsenen eläkkeen määrän muuttamisesta tämän kansallisen päätöksen mukaisesti – Kuuluminen soveltamisalaan
(SEUT 263 artikla; Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 75 artikla; Euroopan parlamentin jäsenten kuluja ja korvauksia koskevien sääntöjen liitteessä III olevan 2 artiklan 1 kohta)
(ks. 41–43 ja 45 kohta)
2.
Euroopan parlamentti – Euroopan parlamentin jäsenten kuluja ja korvauksia koskevat säännöt – Euroopan parlamentin jäsenten erityinen asema – Euroopan parlamentin varainhoidon pääosaston päätös Euroopan parlamentin entisten jäsenten eläkkeiden määrän muuttamisesta – Saman eläkkeen säännön perusteella tehty muutos – Harkintavallan puuttuminen näiden eläkkeiden laskentatavan osalta – Ennen kyseisten sääntöjen voimaantuloa saadut eläkeoikeudet – Eläkkeiden määrän muuttumattomuudesta ei ole taetta
(Euroopan unionin perusoikeuskirja; Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 74 ja 75 artikla sekä johdanto-osan seitsemäs perustelukappale; Euroopan parlamentin jäsenten kuluja ja korvauksia koskevien sääntöjen liitteessä III olevan 2 artiklan 1 kohta; Euroopan parlamentin päätöksen 2005/684 28 artikla)
(ks. 49, 50, 52, 54–62 ja 65–67 kohta)
3.
Euroopan parlamentti – Euroopan parlamentin jäsenten kuluja ja korvauksia koskevat säännöt – Euroopan parlamentin jäsenten erityinen asema – Euroopan parlamentin varainhoidon pääosaston päätös Euroopan parlamentin entisen jäsenen eläkkeen määrän muuttamisesta – Saman eläkkeen sääntö – Taannehtivuuskielto – Oikeusvarmuuden periaatetta ei ole loukattu
(Euroopan parlamentin päätös 2005/684; Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 75 artikla; Euroopan parlamentin jäsenten kuluja ja korvauksia koskevien sääntöjen liitteessä III olevan 2 artiklan 1 kohta)
(ks. 81, 82, 84–88 ja 90–92 kohta)
4.
Euroopan parlamentti – Euroopan parlamentin jäsenten kuluja ja korvauksia koskevat säännöt – Euroopan parlamentin jäsenten erityinen asema – Euroopan parlamentin varainhoidon pääosaston päätös Euroopan parlamentin entisen jäsenen eläkkeen määrän muuttamisesta – Luottamuksensuojan periaatetta ei ole loukattu
(Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 75 artikla; Euroopan parlamentin jäsenten kuluja ja korvauksia koskevien sääntöjen liitteessä III olevan 2 artiklan 1 kohta)
(ks. 94–98 kohta)
5.
Euroopan parlamentti – Euroopan parlamentin jäsenten kuluja ja korvauksia koskevat säännöt – Euroopan parlamentin jäsenten erityinen asema – Euroopan parlamentin varainhoidon pääosaston päätös Euroopan parlamentin entisen jäsenen eläkkeen määrän muuttamisesta – Legitiimiin tavoitteeseen liittyvä oikeuttamisperuste – Suhteellisuusperiaatetta ei ole loukattu
(Euroopan parlamentin jäsenten kuluja ja korvauksia koskevien sääntöjen liitteessä III olevan 2 artiklan 1 kohta)
(ks. 100–110 kohta)
Aihe
SEUT 263 artiklaan perustuva vaatimus kumota ensinnäkin 8.7.2019 päivätty parlamentin tiedonanto, joka koskee kantajan eläkkeen määrän mukauttamista Ufficio di Presidenza della Camera dei deputatin päätöksen nro 14/2018 tultua voimaan 1.1.2019, toiseksi parlamentin varainhoidon pääosaston ”Euroopan parlamentin jäsenten edustajanpalkkioiden ja sosiaalietuuksien” yksikön päällikön 11.4.2019 päivätty tiedonanto, joka koskee niiden eläkkeiden vahvistamista, joihin kantajalla on oikeus Ufficio di Presidenza della Camera dei deputatin päätöksen nro 14/2018 tultua voimaan 1.1.2019, ja kolmanneksi 11.1.2019 päivätty parlamentin oikeudellisen osaston lausunto SJ-0836/18.
Ratkaisu
1)
Kanne hylätään.
2)
Enrico Falqui vastaa omista oikeudenkäyntikuluistaan, minkä lisäksi hänet velvoitetaan korvaamaan Euroopan parlamentin oikeudenkäyntikulut.